   ڪينبرا (ويب ڊيسڪ) آسٽريلوي مڪسڊ مارشل آرٽس (ايم ايم اي) فائٽر ولهيم اوٽ اسلام قبول ڪندي پنهنجو نالو خالد رکي ڇڏيو. ايم ايم اي فائٽر انسٽاگرام اڪائونٽ ذريعي اسلام قبول ڪرڻ جو اعلان ڪندي ٻڌايو ته عالمي وبا ڪورونا وائرس ايمان ڳولڻ ۾ مددگار ثابت ٿي. سندس چوڻ هو ته اسلام گهڻي عرصي کان منهنجي ذهن ۾ هو، ڏکئي وقت ۾ سدائين اسلامي عقيدي مون کي مضبوط ڪيو ۽ همت ڏني. اسلام قبول ڪندڙ آسٽريلوي فائٽر پنهنجي انسٽاگرام اڪائونٽ تي هڪ ويڊيو به جاري ڪئي، جنهن ۾ کيس پهريون ڪلمو ”طيب“ پڙهايو پيو وڃي. هن چيو ته هاڻ منهنجو عقيدو مضبوط ٿي چڪو آهي ۽ مان هڪ خدا تي يقين رکان ٿو، فخر سان چئي سگهان ٿو ته مان هڪ مسلمان آهيان.